CELEX: 62022CN0009
Language: et
Date: 2022-01-05 00:00:00
Title: Kohtuasi C-9/22: Eelotsusetaotlus, mille on esitanud High Court (Iirimaa) 5. jaanuaril 2022 – NJ, OZ versus An Bord Pleanála, Iirimaa, Attorney General

11.4.2022   
            
            
               ET
            
            
               Euroopa Liidu Teataja
            
            
               C 158/5
            
         
      Eelotsusetaotlus, mille on esitanud High Court (Iirimaa) 5. jaanuaril 2022 – NJ, OZ versus An Bord Pleanála, Iirimaa, Attorney General
      (Kohtuasi C-9/22)
      (2022/C 158/06)
      Kohtumenetluse keel: inglise
      
         Eelotsusetaotluse esitanud kohus
      
      High Court (Iirimaa)
      
         Põhikohtuasja pooled
      
      
         Kaebajad: NJ, OZ
      
         Vastustajad: An Bord Pleanála, Iirimaa, Attorney General
      
         Huvitatud isik: DBTR-SCR1 Fund a Sub Fund of TWTC Multi-Family ICAV
      
         Eelotsuse küsimused
      
      
                  1.
               
               
                  Kas direktiivi 2001/42/EÜ (1) artikli 2 punktist a tulenevalt hõlmab mõiste „kavad ja programmid […] ja nende mis tahes muudatused[,] mille koostab ja/või võtab vastu riigi, piirkondliku või kohaliku tasandi asutus“, niisugust kava või programmi, mille on ühiselt koostanud ja/või vastu võtnud kohaliku tasandi asutus ja erasektorisse kuuluv arendaja kui selle kohaliku tasandi asutuse omandis olevate maadega piirnevate maade omanik?
               
            
                  2.
               
               
                  Kas direktiivi 2001/42/EÜ artikli 2 punktist a tulenevalt hõlmab mõiste „kavad ja programmid […] ja nende mis tahes muudatused[,] […] mida nõutakse siseriiklike õigusnormidega“, niisugust kava või programmi, mis on sõnaselgelt ette nähtud seadusest tulenevas kohaliku omavalitsusasutuse (poolt seadusandliku sätte alusel kehtestatud) üldplaneeringus, kas üleüldse või juhul, kui selles üldplaneeringus on märgitud, et kohalik omavalitsusasutus „koostab piirkonnaspetsiifilised suunised strateegiliste arendatavate ja uuendatavate alade […] kohta, kasutades selleks asjakohaste vahenditena kohalikke planeeringuid, […] skemaatilisi üldkavasid ja kohalikke keskkonnakavasid“?
               
            
                  3.
               
               
                  Kas direktiivi 2001/42/EÜ artikli 3 lõike 2 punktist a tulenevalt hõlmab mõiste „kava[d] ja programmi[d] […][,] mis on koostatud põllumajanduse, metsanduse, kalanduse, energeetika, tööstuse, veonduse, jäätmehoolduse, veemajanduse, telekommunikatsiooni, turismi, asulaplaneerimise või maakasutuse valdkonnas ja millega luuakse raamistik tulevase nõusoleku saamiseks projektidele, mis on loetletud direktiivi 85/337/EMÜ (2) I ja II lisas“, niisugust kava või programmi, mis ei ole ise siduv, kuid on sõnaselgelt ette nähtud seadusest tulenevas siduvas üldplaneeringus, või milles on välja pakutud või ette nähtud sisuliselt muuta sellist kava, mis pidi ise läbima keskkonnamõju strateegilise hindamise?
               
            
                  4.
               
               
                  Kas direktiivi 2011/92/EL (3) artikli 2 lõikega 1 on vastuolus see, kui pädev ametiasutus võtab keskkonnamõju hindamise käigus arvesse valitsuse kohustuslikke poliitilisi suuniseid, sealhulgas niisuguseid, mis ei põhine üksnes keskkonnaalastel kriteeriumidel ja milles on teatavatel asjaoludel määratletud olukorrad, kus ei tohi loa andmist välistada?
               
            
         (1)  Euroopa Parlamendi ja nõukogu 27. juuni 2001. aasta direktiiv 2001/42/EÜ teatavate kavade ja programmide keskkonnamõju hindamise kohta (EÜT 2001, L 197, lk 30; ELT eriväljaanne 15/06, lk 157).
      
         (2)  Nõukogu 27. juuni 1985. aasta direktiiv teatavate riiklike ja eraprojektide keskkonnamõju hindamise kohta (EÜT 1985, L 175, lk 40; ELT eriväljaanne 15/01, lk 248).
      
         (3)  Euroopa Parlamendi ja nõukogu 13. detsembri 2011. aasta direktiiv 2011/92/EL teatavate riiklike ja eraprojektide keskkonnamõju hindamise kohta (ELT 2012, L 26, lk 1).